དུས་རབས་དང་ལས་དབང་གིས་བཀོད་སྒྲིག་འོག་ནས་ངོ་མཚར་ཆེ་ཞིང་དགའ་སྐྱིད་བག་ཕེབས་ལྡན་པའི་སྔར་ཡོད་ཀྱི་དུས་བཟང་དེ་ཕར་ལ་བསྐྱལ་ཞིང་སྐྱོ་གདུང་དང་ཟུག་གཟེར་གྱིས་ཁེངས་པའི་ལོ་ཟླ་ནག་པོ་དེ་རིམ་བཞིན་ཚུར་ལ་བསུས།དེ་ལྟར་མཛེས་པའི་ཁྱིམ་གཞིས་རྒྱང་ན་བཞག་ནས་རྒྱུས་མེད་མི་ཡུལ་གྱི་ས་མཐའ་རིིང་མོར་གོམ་པའི་གདེང་ཀ་ཐོག་མར་བཙུགས།དེ་ནས་ལས་དབང་མགྲོན་པོའི་དགའ་བསུའི་ཐལ་སྒྲ་ལས་ཡིད་འོང་སུ་ཇའི་ཕོ་བྲང་ཡུལ་དུ་བསྐྱལ།ཤེས་རིག་གི་ལྡུམ་རྭའི་ནང་རང་དང་མཉམ་པའི་གསར་སྐྱེས་ཀྱི་ལྗང་མྱུག་དག་དང་ལྷན་དུ་སྐད་རིག་དང་ཚན་རྩལ་སོགས་ཀྱི་དྲོད་གཤེར་ལོངས་སུ་སྤྱོད།